OpenLLM-France/wikimedia huggingface dataset:
# Inagi

Inagi (japonieraz: 稲城市, Inagi-shi) Tokio prefeturako hegoaldean dagoen hiria da. 2010eko erroldaren arabera 17'97 km²-tan 81.134 biztanle zeuden.

## Historia

1889an Inagi herria sortu zen. 1971ean lortu zuen hiri estatusa. Gaur egun Tokioko lo-hiria da.

## Kanpo estekak

* (Japonieraz)(Ingelesez) Inagiko webgune ofiziala
* Datuak: Q317847
* Multimedia: Inagi, Tokyo / Q317847
Auzo bereziak : Adachi | Arakawa | Bunkyō | Chiyoda | Chūō | Edogawa | Itabashi | Katsushika | Kita | Kōtō | Meguro | Minato | Nakano | Nerima | Ōta | Setagaya | Shibuya | Shinagawa | Shinjuku | Suginami | Sumida | Taitō | Toshima :
* Hiriak : Akiruno | Akishima | Chōfu | Fuchū | Fussa | Hachiōji | Hamura | Higashikurume | Higashimurayama | Higashiyamato | Hino | Inagi | Kiyose | Kodaira | Koganei | Kokubunji | Komae | Kunitachi | Machida | Mitaka | Musashimurayama | Musashino | Nishitōkyō | Oume | Tachikawa | Tama ||
* Suprefeturak : Nishitama | Hachijō | Miyake | Ogasawara | Ōshima ||
# Inachus dorsettensis

Inachus dorsettensis Brachyura subordenako krustazeo dekapodoa da, Inachidae familiakoa. Ipar-ekialdeko Ozeano Atlantiko osoko kostaldeetan eta Mediterraneokoetan bizi da.

## Erreferentziak

* ↑ P. J. Hayward, M. J. Isaac, P. Makings, J. Moyse, E. Naylor & G. Smaldon. (1995). Handbook of the Marine Fauna of North-west Europe. Oxford University Press, 289–461 or. ISBN 978-0-19-854055-7..

## Kanpo estekak

* Datuak: Q2008275
* Multimedia: Inachus dorsettensis / Q2008275
# Inachus phalangium

Inachus phalangium Brachyura subordenako krustazeo dekapodoa da, Inachidae familiakoa. Ipar-ekialdeko Ozeano Atlantikoko kostaldeetan eta Mediterraneokoetan bizi da.

## Erreferentziak

* ↑ P. J. Hayward, M. J. Isaac, P. Makings, J. Moyse, E. Naylor & G. Smaldon. (1995). Handbook of the Marine Fauna of North-west Europe. Oxford University Press, 289–461 or. ISBN 978-0-19-854055-7..

## Kanpo estekak

* Datuak: Q1759963
* Multimedia: Inachus phalangium / Q1759963
# Ina Wood

Ina Wood (1886 - 1961eko urtarrilaren 25a) arkularia zen. Britainia Handia ordezkatu zuen 1908ko Udako Olinpiar Jokoetan.

## Erreferentziak

* ↑ Ina Wood
* ↑ Ina WOOD

## Kanpo estekak

* Datuak: Q6013221
# Inadaptats

Inadaptats Vilafranca del Penedeseko (Katalunia) musika taldea izan zen, 90etako hamarkadaren hasieran sortua. Euren musikan Oi!a, hardcorea eta metala nahasten ziren, azken disketan rap eta ska zertzeladak sartuz. Bai musika bai politikaren arloan Rage Against the Machine, Habeas Corpus, Brams edo Negu Gorriak bezalako taldeen eraginak islatzen ziren.
Euren burua komunista, eta katalan abertzale eta independetista bezala definitzen zuten: "Inadaptats Katalan Herrietan utopia zabaltzea xede duen talde politiko-musikal kontrainformatiboa gara".
2000ko hamarkadaren hasieran Bullanga Records sortu zuten, Negu Gorriakek sortutako Esan Ozenkiren eredua jarraituz. Taldeak iraun bitartean, 2005 arte, zazpi estudioko diska irarri zituzten, euren artean Ovidi Montllor kantautoreari omenaldi bat.
2005ean azken kontzertua eman zuten euren herrian, 3 ordukoa eta egin zituzten jendetsuenetako bat, bertako Ateneoaren 12. urteurrenean. Urtebete geroago kontzertuan irarritako DVDa kaleratu zuten. Euren agurretik arrazoirik ez ematea kritikatu zen. Gaur egun taldekideek Antitank, Roig eta La Fera Ferotge bezalako proiektuak daramatzate aurrera.

## Taldekideak

* Ernest Larroya - bateria eta koroak
* Jokin Pérez «Txuta» - gitarra
* J.A. Hernàndez «Thrashoo» - gitarra eta koroak
* Àlex Vendrell - ahotsa
* Xavi Pérez «Bull» - baxoa eta koroak

## Diskografia
### Albumak

* Crítica Social (Illa Records, 1992).
* Per Tots Els Mitjans (Capità Swing, 1996).
* Motí! Avalot... (Gora Herriak, 1998).
* Inadaptats X (Gora Herriak, 1999).
* INDP (Bullanga, 2003).
* SOS (Bullanga, 2004).
* Homenatge a Ovidi (Bullanga, 2004).
* Cremem les nostres naus(Bullanga, DVD eta CD2006)

### Split-ak

* Negu Gorriak eta Inadaptats. «Apatxe gaua» / «Descendents del carrer» (Esan Ozenki, 1994).

## Erreferentziak

* ↑ Inadaptats botiboti.org-en

## Kanpo estekak

* Datuak: Q3753043
* Multimedia: Inadaptats / Q3753043
# Inocybe hirtella

Inocybe hirtella Inocybaceae familiako onddo espezie bat da.

## Deskribapena

Kapela: 50 mm arteko diametrokoa, lehenengo konikoa, ondoren kanpai-itxurakoa, azkenik ganbiletik zabaldura, nabarmena ez den titi zorrotz txiki batekin, lehenbizi ertza inkurbatua, laster zuzena. Kapelaren azala lehorra, matea, leun samarra edo ezkata mehe eta txikiekin, okre-horixka kolorekoa, marroi-horixka kolorekoa, ertzerantz zurbilagoa.
Orriak: Estu, sabeldunak, adnatuak edo emarginatuak, hasietan zurixkak, gero okre-horixka kolorekoak eta helduaroan okre-oliba antzeko kolorekoak, ertz flokonosoa, zurixka.
Hanka: 60 mm arteko garaierakoa eta 10 mm arteko diametrokoa, zilindrikoa, flexuosoa, erraboildun samarreko oinarria, betea, pruina zurixka fin batez estalia, hasieran kolore zurixkakoa, goialdean tonu arrosakara kolorekoekin; helduaroan krema-okre kolorea edo okre-arrosa zikin kolorea hartzen du.
Haragia: Ez oso lodia, zurixka, krema-arrosa kolorekoa oinean, almendra mingotsen usain arinarekin, batez ere igurztean eta belarkara zapore leunarekin.
Etimologia: Inocybe terminoa, muskulua, nerbioa, zuntza esan nahi duen, "is inós" hitzetik eta burua esan nahi duen "cybe" hitzetik dator, hau da, zuntzezko kapela. Hirtella epitetoa latinetik dator, hirtsutu, esan nahi duen "hirtus" hitzetik. Kapelan ezten txikiak dituelako.

## Jangarritasuna

Susmagarria.

### Nahasketa arriskua

Erraz aurkitzen den Inocybea da, lur trinkoa edo animaliek bidean utzitako oinatzetan: oreinak, adarzabalak, etab. Inocybe espezien artean ohikoa ez den usain azidoa jariatzen du.

## Sasoia eta lekua

Udan eta udazkenean. Hostozabalen eta koniferoen basoetan. Urria.

### Banaketa eremua

Kanada, Ameriketako Estatu Batuak, Mexiko, Bolivia, Europa, Islandia, Svalbard, Errusia, Turkia, Kaukasia, Iran, Pakistan, Myanmar, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 241 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 235 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micologico. Banco de setas.
* ↑ Inocybe hirtella: GBIF—the Global Biodiversity Information Facility.

## Kanpo estekak

* Datuak: Q70447411
* Multimedia: Inocybe hirtella / Q70447411
# Inocybe lacera

Inocybe lacera Inocybaceae familiako onddo espezie bat da. Sindrome muskarinikoa. Inocybe-rik toxikoenetako bat da.
Sinonimoa: Agaricus lacerus.

## Deskribapena

Kapela: 3 eta 4 cm bitarteko diametrokoa. Hasieran ganbil-kanpai itxurakoa, ertza biribilkatua eta gaztetan bakarrik gortina agerian, gero zabaldu egiten da titi batekin, kapelan, arre-okre koloreko ezkatak, estu izaten ditu. Zahartuaz ertzak pitzatzeko joera izaten du, eta okela zuria ikusten da pitzaduretatik.
Orriak: Nahikoa estu, sabeldunak eta lodi samarrak, okre-lasto kolorekoak gaztetan, bukaeran arrexkak ertz argiagoarekin
Hanka: 20 eta 30 mm bitarteko garaierakoa eta 2,5 eta 5 mm bitarteko lodierakoa, mehea, luzera osoan berdina edo oinarrian lodixeagoa. Hasieran zurixka, gero okre-kolorekoa, zuntz txiki oso meheekin.
Haragia: Zuria, mehea, haritsua, zaporegabea, usain ahulekoa edo zertxobait bat espermatikoa; oinaren haragia pixka bat gorritu egiten da aireak ukitzean.
Etimologia: Inocybe terminoa, muskulua, nerbioa, zuntza esan nahi duen "is inós" hitzetik eta burua esan nahi duen "cybe" hitzetik dator, hau da, zuntzezko kapela. Lacera epitetoa, urratua, esan nahi duen "lacer" hitzetik dator. Kapelaren itxuragatik.

## Toxikotasuna

Pozoitsua. Muskarina dauka.

### Nahasketa arriskua

Inocybe pruinosa eta Inocybe halophila espezieak oso antzekoak dira, baina hauen ale gazteek, gortina nabarmena dute. Antzeko beste espezie asko daude, eta azterketa mikroskopikoa egin behar da

## Sasoia eta lekua

Udaberrian eta udazkenean. Lurzoru hareatsuetan, arrunta intsinis (Pinus radiata) pinuen basoetan.

### Banaketa eremua

Kanada, Ameriketako Estatu Batuak, Europa, Errusia, Korea, Txina, Kazakhstan, Japonia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 428 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 238 or. ISBN 84-282-0865-4..

## Kanpo estekak

* Datuak: Q2992882
* Multimedia: Inocybe lacera / Q2992882
# Inocybe griseolilacina

Inocybe griseolilacina Inocybaceae familiako onddo espezie bat da.
Sinonimoak: Inocybe personata, Inocybe pusio.

## Deskribapena

Kapela: 1,5 eta 3 cm bitarteko diametrokoa, lehenengo koniko-ganbiletik ganbil-laura, titi txiki batekin; ertz inkurbatua, gortinaren hondarrek oxkarratua. Kapelaren azala iletsua edo fibrilatsu-tomentuduna, ezkatatsua, pitzatua, okre-marroi kolorekoa tindu moreekin.
Orriak: Zabal, zertxobait sabeldunak, more kolorekoak ale gazteetan eta okre kolorekoak helduaroan.
Hanka: Nahiko luzea, zilindrikoa, okertua, azala morexka kolorekoa eta fibrila zuriekin.
Haragia: Zurixka, kapelan eta oinean apur bat morea. Irin usain sendoarekin.
Etimologia: Inocybe terminoa, muskulua, nerbioa, zuntza esan nahi duen. "is inós" hitzetik eta burua, esan nahi duen "cybe" hitzetik dator, hau da, zuntzezko kapela.

## Jangarritasuna

Ez da jangarria, zenbait autoreren arabera toxikoa da.

## Sasoia eta lekua

Udazkenean. Hostogalkorren basoetan, ale gutxiko taldeak eratzen ditu. Urria

### Banaketa eremua

Kanada, Ameriketako Estatu Batuak, Alaska, Europa, Groenlandia, Errusia, Turkia, Iran, Kaukasia, Txina.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 238 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ Inocybe griseolilacina: GBIF—the Global Biodiversity Information Facility.

## Kanpo estekak

* Datuak: Q10561628
* Multimedia: Inocybe griseolilacina / Q10561628
# Inocybe haemacta

Inocybe haemacta Inocybaceae familiako onddo espezie bat da.

## Deskribapena

Kapela: 2 eta 5 cm bitarteko diametrokoa, feltroduna, gris-arre kolorekoa, ezkatatxo itsatsiekin, edo ezkatak galduta eta kanela kolorekoa hondo zurixkarekin, pixkanaka gorritu egiten da.
Orriak: Gris-arre kolorekoak, nahikoa estu.
Hanka: 4 eta 6 cm bitarteko garaierakoa eta 0,3 eta 0,6 cm bitarteko diametrokoa, erraboildun samarra, oliba antzeko kolorerako joerarekin edo berdexka, oinean izan ezik.
Haragia: Zurbila, baina kapelan gorritzen dena, oinarrirantz urdinxka sarritan. Usain ahula, baina desatsegina, ukuiluan egoten den antzekoa.
Etimologia: Inocybe terminoa, muskulua, nerbioa, zuntza esan nahi duen "is inós" hitzetik eta burua, esan nahi duen “cybe” hitzetik dator, hau da zuntzezko kapela.

## Jangarritasuna

Toxikoa eta haluzinogenoa.

### Nahasketa arriskua

Oharra: Berezko fibrilak ditu, honen kapelak gorritzeko joera du. Usain bereizgarria du, zaldi-gernuaren antzekoa.

## Sasoia eta lekua

Udan eta udazkenean. Hostozabalen basoetan.

### Banaketa eremua

Europa, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 236 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 517 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Inocybe haemacta: GBIF—the Global Biodiversity Information Facility.

## Kanpo estekak

* Datuak: Q3018608
* Multimedia: Inocybe haemacta / Q3018608
# Inocybe hystrix

Inocybe hystrix Inocybaceae familiako onddo espezie bat da. Beste Inocybe askok bezala, Muskarina kantitate arriskutsuak ditu eta ez da kontsumitu behar.
Sinonimoa: Agaricus hystris.

## Deskribapena

Kapela: 40 mm arteko diametrokoa, subglobosoa, gero ganbila eta, azkenik zabaldua; ertz inkurbatua luzaroan, zorrotza, marroi koloreko fibrila finekin; kapelaren azala ezkata dentso tentez erabat estalia, batez ere diskoan, arre-marroi kolorekoa, arre-okre kolorekoa, ertzerantz argiagoa.
Orriak: Ez oso estu, adnatuak, lehenbizi zurixkak, gero marroi zurbiletik hurraren-marroira doan kolorekoak, ertz ziliatua eta zurixka.
Hanka: 65 mm arteko garaierakoa eta 8 mm arteko diametrokoa, zilindrikoa, pixka bat loditua oinarrirantz, betea, barnehutsa helduaroan, marroi ilun koloreko ezkata trinko eta tentez estalitako gainazala, hondo argiagoaren gainean, eraztun-itxurako eremu batekin goialdean,
Haragia: Mehea, zurixka, usain desatseginekoa eta zapore gozokoa baina desatsegina.
Etimologia: Inocybe terminoa, muskulua, nerbioa, zuntza esan nahi duen, "is inós" hitzetik eta burua, esan nahi duen "cybe" hitzetik dator, hau da, zuntzezko kapela.

## Toxikotasuna

Toxikoa.

## Sasoia eta lekua

Udan eta udazkenean. Hostozabalen eta koniferoen basoetan, lurzoru karedunetan. Urria.

### Banaketa eremua

Kanada, Ameriketako Estatu Batuak, Mexiko, Costa Rica, Europa, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 238 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Inocybe hystrix: GBIF—the Global Biodiversity Information Facility.

## Kanpo estekak

* Datuak: Q2712563
* Multimedia: Inocybe hystrix / Q2712563
# Inocybe grammata

Inocybe grammata Inocybaceae familiako onddo espezie bat da.
Sinonimoak: Astrosporina grammata, Inocybe albodisca, Inocybe hiulca

## Deskribapena

Kapela: 2,2 eta 6 cm bitarteko diametrokoa, koniko kamutsa, batzuetan ertz irregularrarekin, hori-arre kolorekoa erdigunea krema kolorekoa, gero arrea fibrila erradialak estu izaten ditu, zuri-zetadunak, ertzeraz bereziki garbiak.
Orriak: Estu, lehenbizi zurixkak, gero fuksia kolorekoak, amaieran arrexkak; sabeldunak, estuki atxikiak.
Hanka: 3 eta 6,5 cm bitarteko garaierakoa eta 0,3 eta 0,9 cm bitarteko diametrokoa, erraboil antzekoarekin, garbi marjinatua; goialdean arrosa kolorekoa, marradun-ildodun edo ildodun-ildaskatua; zuria oinarrian eta bertara arte pruina fin batekin; betea.
Haragia: Ez oso lodia, arrexka-arrosa kolorekoa hezetasunean, zuria arrosaz lausotua lehorrean; ardoaren usain handiarekin eta zapore gozoarekin.
Etimologia: Inocybe terminoa, muskulua, nerbioa, zuntza esan nahi duen “is inóx” hitzetatik eta burua esan nahi duen “cybe” hitzetik dator. Grammata epitetoa grekotik dator, diseinua, ebakidura esan nahi duen “gramma” hitzetik. Bere kapelaren diseinuagatik.

## Jangarritasuna

Susmagarria, Inocybe guztiak bezala.

### Nahasketa arriskua

Arre koloreko (ez hori-ezti kolorekoa) Inocybe fastigiata bat bezala hartu dezakegu.

## Sasoia eta lekua

Lurrean, belarretan, belardietan, arteen azpian.

### Banaketa eremua

Kanada, Ameriketako Estatu Batuak, Alaska, Islandia, Mexiko, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa.. Ediciones Omega, S. A. Barcelona, 209 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Inocybe grammata: GBIF—the Global Biodiversity Information Facility.

## Kanpo estekak

* Datuak: Q10535785
* Multimedia: Inocybe grammata / Q10535785
# Inocybe heimii

Inocybe heimii edo Mallocybe heimii Inocybaceae familiako onddo espezie bat da.

## Deskribapena

Kapela: 60 mm arteko diametrokoa, lehenik globo-itxurakoa, ondoren ganbila eta azkenik zabaldua, titirik gabea, hasieran ertza oso inbolutua, fin apendikulatua gortina edo errezel hondarrekin, oinarekin bat egiten duen okre kolorekoa, kapelaren azala fibrilaz estalia, tente samarrak diskoan, lehoi kolorekoa, marroi-lehoi kolorekoa edo marroi-okre kolorekoa.
Orriak: Zabal, lamelula ugarirekin, zabalak, adnatuak edo dekurrente samarrak, lehenengo krema kolorekoak edo okre kolorekoak, marroi-okrea helduaroan, ertza flokonoso samarra eta zurixka.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 40 mm arteko garaierakoa, zilindriko samarra, flexuosoa, oinarria pixka bat loditua, betea, gainazala kapelaren koloreko ezkata finez estalia, eraztun kortiniforme oso iheskorrarekin, batzuetan zurixka.
Haragia: Ez oso lodia, krema kolorekoa, beixa, okre-marroia oinaren oinarrirantz, errefauaren usain arinarekin, desatsegin samarra.
Etimologia: Inocybe terminoa, muskulua, nerbioa, zuntza esan nahi duen "is inós" hitzetik eta burua esan nahi duen "cybe" hitzetik dator, hau da, zuntzezko kapela. Heimii epitetoa Roger Heim mikologoaren omenez.

## Jangarritasuna

Ez du interes gastronomikorik

### Nahasketa arriskua

Inocybe dulcamara eta Inocybe serotina oso antzekoak dira eta Inocybe heimii delakoarekin batera atera daitezke pinudi hareatsuetan.

## Sasoia eta lekua

Udan eta udazkenean. Hostozabalen eta koniferoen basoetan, urriagoa koniferoen azpian, lurzoru hareatsu neutroetan, baita itsasertzeko dunetan ere. Ez da oso ohikoa.

### Banaketa eremua

Ameriketako Estatu Batuak, Europa, Errusia, Maroko.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 234 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Inocybe heimii: GBIF—the Global Biodiversity Information Facility.

## Kanpo estekak

* Datuak: Q10535788
* Multimedia: Inocybe heimii / Q10535788
# Inocybe godeyi

Inocybe godeyi Inocybaceae familiako onddo espezie bat da. Sindrome muskarinikoa sortzen du, Clitocybe batzuk eragiten duten bezala (dealbata, rivulosa, cerussata)

## Deskribapena

Kapela: 5 cm arteko diametrokoa, konikotik kanpai-itxurakora, erdiko titia mantenduz. Kapelaren azala fibrilosoa, arre kolorekoa, ertzean argiagoa.
Orriak: Itsatsiak, estu, zuri zikin kolorekoak, helduaroan arre kolorez zikintzen dira.
Hanka: 6 cm arteko garaierakoa, zilindrikoa, luzetara fibrilosoa, ertz marjinatuko erraboil sendoarekin, zurixka kolorekoa edo arre kolore samarrekoa.
Haragia: Gutxi eta zuria.
Etimologia: Inocybe terminoa, muskulua, nerbioa, zuntza esan nahi duen "is inós" hitzetik eta burua esan nahi duen "cybe" hitzetik dator. Godeyi epitetoa Gordey-ren omenez du.

## Toxikotasuna

Toxikoa.

### Nahasketa arriskua

Kapela arrea duten beste Inocybe batzuekin nahas daiteke. Inocybe pudica delakoarekin, honek ez du erraboil marjinaturik.

## Sasoia eta lekua

Udazkenean. Urria. Hostogalkorren basoetan, lurzoru karetsuetan. Penintsulako herenean, baina ugariagoa Britania Handian eta Frantziako ipar-mendebaldean.

### Banaketa eremua

Kanada, Ameriketako Estatu Batuak, Mexiko, Brasil, Europa, Errusia, Kaukasia, Iran.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 236 or. ISBN 84-282-0865-4..
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas,.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Inocybe godeyi: GBIF—the Global Biodiversity Information Facility.

## Kanpo estekak

* Datuak: Q3914313
* Multimedia: Inocybe godeyi / Q3914313